ఎలక్ట్రానిక్స్ అండ్ ఇన్ ఫర్మేశన్ టెక్నాలజీ మంత్రిత్వ శాఖ
సైబర్ సెక్యూరిటీ గ్రాండ్ ఛాలెంజ్ విజేతలను ఐటి మంత్రి శ్రీ అశ్విని వైష్ణవ్, కేంద్ర సహాయ మంత్రి శ్రీ రాజీవ్ చంద్రశేఖర్ సత్కరించారు
సెక్యూర్లీ షేర్ స్టార్ట్ అప్ మొదటి బహుమతిని గెలుచుకుంది; పయాటు సెక్యూరిటీ మొదటి రన్నరప్గా నిలిచింది
సైబర్ సెక్యూరిటీపై ప్రధాని దృష్టి చాలా స్పష్టంగా ఉంది. సైబర్ సెక్యూరిటీలో మనం ఆలోచించదగిన నాయకులు మరియు మార్కెట్ లీడర్లుగా మారాలి: శ్రీ అశ్విని వైష్ణవ్
ప్రభుత్వం, పరిశ్రమలు మరియు స్టార్టప్ల మధ్య సహకారంతో సైబర్ భద్రత మరింత సమర్థవంతం అవుతుంది: శ్రీ రాజీవ్ చంద్రశేఖర్
కేంద్ర ఎలక్ట్రానిక్స్, ఐటీ, కమ్యూనికేషన్లు మరియు రైల్వేల శాఖ మంత్రి శ్రీ అశ్విని వైష్ణవ్, కేంద్ర ఎలక్ట్రానిక్స్, ఐటీ, స్కిల్ డెవలప్మెంట్ మరియు ఎంటర్ప్రెన్యూర్షిప్ శాఖ సహాయ మంత్రి శ్రీ రాజీవ్ చంద్రశేఖర్ ఈరోజు సైబర్ సెక్యూరిటీ గ్రాండ్ ఛాలెంజ్ విజేతలను సత్కరించారు. దేశంలో ఆవిష్కరణ మరియు వ్యవస్థాపకతను ప్రోత్సహించడానికి చేసే కార్యక్రమాలలో సైబర్ సెక్యూరిటీ ఛాలెంజ్ మొదటిది . గ్రాండ్ ఛాలెంజ్ విజేతలకు ఒక్కొక్కరికి ట్రోఫీ మరియు విజేతకు కోటి రూపాయల నగదు బహుమతి, మొదటి రన్నరప్కు రూ. 60 లక్షలు మరియు రెండవ రన్నరప్కు రూ. 40 లక్షలు ప్రదానం చేశారు.
The winners along with the problem statements addressed by them are:
|
|
|
|
స్టార్ట్అప్
|
|
చూపిన పరిష్కార మార్గం
|
|
విజేత
|
|
సెక్యూర్లీషేర్ సాఫ్ట్ వేర్ ప్రైవేట్ లిమిటెడ్
|
|
ప్రైవసీ ప్రిజర్వింగ్ అనలిటిక్స్/ఫోరెన్సిక్స్ ఎనేబుల్ చేయడానికి ఆటోమేటెడ్ సిస్టమ్ అభివృద్ధి
|
|
మొదటి రన్నర్ అప్
|
|
పయాటు సెక్యూరిటీ కన్సల్టింగ్ ప్రైవేట్ లిమిటెడ్
|
|
హార్డ్వేర్ పరికరాలు, ఉత్పత్తులు మరియు భాగాల భద్రతకు హామీ
|
|
రెండవ రన్నర్ అప్
|
|
మోనాక్సర్
|
|
మైక్రోసర్వీసెస్ మరియు సర్వీస్ మెష్ ఆర్కిటెక్చర్ను భద్రపరచడం
సైబర్ సెక్యూరిటీ గ్రాండ్ ఛాలెంజ్ని ఎలక్ట్రానిక్స్ & ఐటీ మంత్రిత్వ శాఖ, డేటా సెక్యూరిటీ కౌన్సిల్ ఆఫ్ ఇండియా  సంయుక్తంగా 15 జనవరి 2020న ప్రారంభించింది, మొత్తం రూ.3.2 కోట్ల నగదు బహుమతి. ఇన్నోవేషన్, ఎంటర్ప్రెన్యూర్షిప్ స్ఫూర్తిని ప్రోత్సహించే లక్ష్యంతో దేశంలో కీలకమైన సైబర్ సెక్యూరిటీ సామర్థ్యాలను పెంపొందించడం ద్వారా దేశం సైబర్ భద్రతా స్థితిగతులను బలోపేతం చేయడానికి దోహదం చేస్తుంది.
ఈ ఛాలెంజ్ ప్రత్యేక లక్షణం ఏమిటంటే, ఛాలెంజ్లో భాగంగా అభివృద్ధి చేసిన ఉత్పత్తి మేథో సంపత్తి హక్కులు  సంబంధిత స్టార్ట్-అప్ స్వంతం అవుతుంది.
కేంద్ర ఎలక్ట్రానిక్స్ & ఐటీ, కమ్యూనికేషన్స్ మరియు రైల్వేల మంత్రి శ్రీ అశ్విని వైష్ణవ్ ప్రధాన ప్రసంగం చేశారు. “మనం నేడు అనుసంధానిత ప్రపంచంలో జీవిస్తున్నాము. కంప్యూటింగ్, కమ్యూనికేషన్, సెన్సార్ల సమ్మిళితం ఇది. ఈ మూడు టెక్నాలజీలు ఖర్చును తగ్గించడమే కాకుండా సామర్థ్యాలు, సంక్లిష్టతలను పెంచాయి. నేడు అనేక వ్యవస్థలు, పారిశ్రామిక, తయారీ లేదా బ్యాంకింగ్ అయినా, బలహీనతలు బహుళంగా పెరిగిన చోట డిజిటల్గా నియంత్రించబడతాయి. మన మౌలిక సదుపాయాలను సురక్షితంగా ఉంచుకోవడానికి, వ్యవస్థలతో రాజీ పడాలనుకునే వారి కంటే మనం కనీసం ఒక అడుగు ముందుండాలి. సైబర్ భద్రతపై ప్రధానమంత్రి దృష్టి చాలా స్పష్టంగా ఉంది. సైబర్ సెక్యూరిటీలో మనం ఆలోచించదగిన నాయకులు మరియు మార్కెట్ లీడర్లుగా మారాలి. స్టార్టప్లు, పరిశ్రమలు, విద్యాసంస్థలు దీనిని పెద్ద కోణం నుండి చూడాలని నేను కోరుతున్నాను. ప్రభుత్వం కొత్త ఆలోచనలు, కొత్త నిర్మాణాలకు అండగా నిలుస్తుంది మరియు వాటికి మద్దతు ఇవ్వడానికి సిద్ధంగా ఉంది" అని కేంద్ర మంత్రి స్పష్టం చేశారు.
“డిజిటల్ ఇండియా కోసం ప్రధానమంత్రి దృష్టి మూడు విస్తృత అంశాలను కలిగి ఉంది:  సాంకేతికత మరియు ఇంటర్నెట్ భారతీయ పౌరుల జీవితాలను శక్తివంతం చేస్తుంది మరియు మారుస్తుంది;  సాంకేతికత మన ఆర్థిక వ్యవస్థలో అవకాశాలను విస్తరిస్తుంది;  సాంకేతికత మన దేశంలోనే వ్యూహాత్మక సామర్థ్యాలను సృష్టిస్తుంది. భద్రత మరియు విశ్వాసానికి భరోసా ఇవ్వడం ద్వారా దేశం ఇంటర్నెట్ను రక్షించడానికి అవసరమైన తీవ్రమైన వ్యూహాత్మక సామర్థ్యాలను పరిష్కరించడంలో కూడా ఇది ప్రధానమైనది. సైబర్ భద్రతలో సామర్థ్యాలు ప్రభుత్వం, పరిశ్రమలు మరియు స్టార్ట్-అప్ల మధ్య సహకారం నుండి ఉత్పన్నమవుతాయి. స్టార్టప్లను విజయవంతం చేయడానికి మంత్రిత్వ శాఖ కట్టుబడి ఉంది మరియు మీకు స్పష్టంగా అండగా నిలుస్తుంది మరియు ప్రభుత్వంలో మరియు వెలుపల మార్కెట్ యాక్సెస్ను పొందడానికి, అభివృద్ధి చెందడానికి మీకు సహాయం చేస్తుంది" అని కేంద్ర ఎలక్ట్రానిక్స్ & ఐటీ, స్కిల్ డెవలప్మెంట్ మరియు ఎంటర్ప్రెన్యూర్షిప్ సహాయ మంత్రి శ్రీ రాజీవ్ చంద్రశేఖర్ అన్నారు.
సైబర్ సెక్యూరిటీ రంగంలో భారత్ను అత్యంత సామర్థ్యంతో తీర్చిదిద్దడమే మా లక్ష్యం.” ఎలక్ట్రానిక్స్,ఐటీ మంత్రిత్వ శాఖ కార్యదర్శి శ్రీ అజయ్సాహ్నీ అన్నారు, “మేము ట్రిలియన్ డాలర్ల డిజిటల్ ఎకానమీని లక్ష్యంగా చేసుకున్నందున, సైబర్ భద్రత కీలకమైన అంశంగా ఉంది. ఐటియు గ్లోబల్ సైబర్ సెక్యూరిటీ ఇండెక్స్లో భారతదేశం ర్యాంకింగ్ 2018లో ర్యాంక్ 47 నుండి 37 స్థానాలు ఎగబాకి 2020లో 10వ స్థానానికి చేరుకుంది. మనం ముందుకు సాగుతున్నప్పుడు, భారతదేశం, ప్రపంచవ్యాప్తంగా పెద్ద సంఖ్యలో దేశీయ సైబర్ భద్రతా ఉత్పత్తులను నిర్మించడం చాలా ముఖ్యం. అని ఆయన తెలిపారు.
మంత్రిత్వ శాఖ అదనపు కార్యదర్శి డాక్టర్ రాజేంద్ర కుమార్, జాతీయ సైబర్ సెక్యూరిటీ కోఆర్డినేటర్ డాక్టర్ గుల్షన్ రాయ్, డిఎస్సిఐ చైర్మన్ శ్రీ రాజేంద్ర ఎస్ పవార్ కూడా ఈ సందర్బంగా ప్రసంగించారు.